section_heading: Sveučilišna karijera
paragraph_text: Nakon srednje škole, Leonard se odlučio za nastavak karijere na sveučilištu u San Diegu. U svojoj prvoj sezoni postizao je 12.7 koševa uz skoro 10 skokova po utakmici, šutiravši pritom visokih 45.5%. Kao najbolji igrač predvodio je svoje sveučilište do završnog NCAA turnira gdje su poraženi u prvom krugu od sveučilišta iz Tennesseeja. U drugoj i posljednjoj sezoni, Leonard je dodatno poboljšao svoju igru te je sada svoju momčad predvodio s prosjecima od 15.5 poena i 10.6 skokova po utakmici uz još uvijek dobar postotak šuta (44.4%). Sportski odjel televizije Fox uvrstio ga je u drugu momčad sveučilišne košarke, a njegov je tim ponovno izborio doigravanje gdje ih je u prvom kolu izbacila ekipa sveučilišta iz Connecticuta.